O clădire în paragină, cu spații improprii pentru derularea procesului educațional. Mai mulți părinți care au vrut să își înscrie copiii la programul Grădinița de Vară, din cadrul Grădiniței cu Program Prelungit nr. 38, situată în strada Poștei din Ploiești, au avut parte de un șoc. Construcția în care cei mici ar trebui să vină pe perioada verii este insalubră, iar în interior miroase a mucegai, au reclamat părinții micuților.
Părinții ai căror copii sunt înscriși la Grădinița cu P.P. Prelungit nr 38, Grădinița cu P.P. Crai Nou și Grădinița cu P.P. nr 35. au posibilitatea să-şi lase copiii pe perioada verii, timp de câteva ore pe zi, la ceea ce se cheamă Grădiniţa de Vară. Aceasta funcționează în incinta grădiniței nr. 38 și, potrivit anunțului postat de conducerea instituției, înscrierile se fac până pe 3 iunie, fiind organizate trei grupe pentru 60 de copii, prioritate având copiii care frecventează grădinița gazdă.
Întrucât varianta grădinițelor private este una costisitoare pentru mulți părinți, cei mai mulți dintre aparținătorii care, din cauza serviciului, nu au cu cine să își lase copiii, s-au arătat interesați de ofertă. Nu mica le-a fost mirare să găsească, însă, o construcție insalubră, deloc potrivită pentru a găzdui zeci de copii.
„Cum să îmi las băiețelul de 5 ani în așa condiții? Arată jalnic, e în paragină. În interior miroase a igrasie. E bataie de joc la adresa noastră, dar mai ales a copiilor noștri”, ne-a povestit Georgiana Marian, femeia căutând acum soluții la alte grădinițe de Ploiești.
„După ce m-au dus personal să îl înscriu pe copilul meu, pentru cursurile de vară, în acel sediu, nu în cel prezentat de primar pe Facebook, am luat hotărârea să îl înscriu la o grădiniță particulară. Mi-e milă de părinții care nu au această opțiune. Dar și mai milă îmi e de acei copilași care învață în condiții incredibile pentru anul 2024.
Nu înțeleg cum primarul se poate lăuda cu o grădiniță la standarde europene, care nu are avizele primite, este nefuncțională. Doar promisiuni! Atât! Și amânări! De ani de zile! Copiii noștri învață în continuare în același sediu vechi, dărăpănat, plin de mucegai și igrasie, în care oricât de mult clor s-ar da, tot nu acoperă mirosul. Aceestă grădiniță de care vorbesc, nr. 38, este cea în care or să facă vara peste 60 de copii ai alegătorilor dumneavoastră. Nu-i așa? Rușine!”, este comentariul unei alte mămicI, Oana Maria Vișan, la postarea făcută de primarul în func
Ie legată de construirea unei noi crește și a unei noi grădinițe, la standarde europene, investiție cu o valoare de 7 milioane de lei